Oppiwater vaar voort met plan teen virus | Netwerk24
Oppiwater vaar voort met plan teen virus
Deur Beeld-Redaksie 09 Maart 2020 06:15
Die MSC Orchestra, waarop RSG en Lefra se Oppiwater Kunstefees in April gehou word, vaar reeds die afgelope ses maande in Suid-Afrikaanse waters. Daar was dus geen korona-blootstelling op die skip nie.
Frans Swart, van Lefra Produksies en feesdirekteur van Oppiwater, sê dat die fees van 5 tot 10 April 2020 beslis voortgaan soos beplan.
“Feesgangers wat reeds bespreek het of nog beplan om te bespreek, kan verseker wees dat MSC Cruises wêreldwyd alle moontlik maatreëls ingestel het om te verseker dat feesgangers nie aan die virus blootgestel word nie.”
Swart sê dat MSC Cruises die volgende prosedures reeds vanaf 24 Januarie 2020 toepas wanneer passasiers aan boord gaan: Elke passasier word met ’n termiese kamera getoets vir simptome soos koors (hoër as 38 °C), hoes, kouekoors of moeilike asemhaling. Diegene mag verder getoets word en mag ook toegang geweier word.) Elke passasier word ook getoets ná elke besoek aan wal tydens die vaart.) MSC het ’n beleid ten opsigte van streng sanitasie wat sedert 24 Januarie verder aangepas is.
Ontsmetting van alle openbare oppervlakke soos handrelings, hysbakknoppies, deurhandvatsels en ontvangstoonbanke is ook verskerp.
Passasiers word ook versoek om handontsmettingsmiddels (wat oral op die skip beskikbaar is) te gebruik. Niemand wat in die afgelope 14 dae voor hul vertrek van of na China, Hongkong, Macau of enige kwarantyngebied gereis het, sal toegelaat word nie.) Die MSC Orchestra het ’n mediese sentrum aan boord en alle personeel word gereeld getoets.
Vir enige vrae bel Monica by 011 815 3000.
Bespreek vir Oppiwater by www.oppiwater.co.za.
Meer oor: Koronavirus | Oppiwater | Msc Orchestra
‘Flying Dutchmen’ vervang ‘Ds. Tienie’ Oppiwater